אדוארד פרנסיס בלוויט

אדוארד פרנסיס בלוויט (באנגלית: ; 2 בינואר 1859 – 26 במאי 1926) היה מהנדס ערים, איש עסקים ופוליטיקאי אמריקאי, בלוויט היה חבר בסנאט של מדינת פנסילבניה בין השנים 1907–1910.

ביוגרפיה 
בלוויט נולד בניו אורלינס שבלואיזיאנה לפטריק ולקתרין (לבית סקאנלון) בלוויט, שהיו מהגרים מאירלנד. בלויט למד בקולג' לפאייט וסיים תואר ראשון במדעים והנדסה אזרחית בשנת 1879.

בלויט עבד כמהנדס בעמק להי, פנסילבניה ולאחר מכן עבד כמהנדס העיר של סקרנטון שבפנסילבניה ואף היה אחראי על מערכת הביוב של גוודלחרה שבמקסיקו בין השנים 1883–1893, כמו כן הוא הועסק כמהנדס מדינת חליסקו בין השנים 1900–1901.

בין השנים 1907–1910 שימש בלוויט כחבר בסנאט של פנסילבניה, כנציג המחוז ה-22 של המדינה. בלוויט היה אחד האירי-קתולי הראשון שנבחר לאספה הכללית של פנסילבניה.

בלוויט התחתן עם מרי אלן סטנטון בשנת 1879. נולדו להם ארבעה ילדים - גרטרוד, פטריק, ארתור וג'רלדין, רעייתו נפטרה בשנת 1887 ובלוויט נישא בשנית למרי אן בלקוול בשנת 1891.

בלוויט נפטר ב־26 במאי 1926, ונקבר בבית העלמין של סנט קתרין במוסקבה, פנסילבניה.

בלוויט הוא סבא רבא של ג'ו ביידן, נשיא ארצות הברית ה-46.

קישורים חיצוניים

הערות שוליים

אמריקאים ממוצא אירי
פוליטיקאים אמריקאים
פנסילבניה: אישים
יזמים אמריקאים
משפחת ביידן
סקרנטון: אישים
מהנדסי ערים
אנשי עסקים אמריקאים
חברי המפלגה הדמוקרטית (ארצות הברית)
חברי האספה הכללית של פנסילבניה
אמריקאים שנולדו ב-1859
אמריקאים שנפטרו ב-1926